Diari Oficial de la Generalitat Valenciana


Sumari del DOGV 5553, del 11-07-2007 (2007/8876)

RESOLUCIÓ de 5 de juny de 2007, de la Direcció General d'Energia, per la qual s'atorga l'autorització administrativa i l'aprovació del projecte d'execució i l'annex a este, a l'empresa Atomizadas de Alcora, SA (Amizalsa), per a l'ampliació d'una central de cogeneració al terme municipal de l'Alcora, província de Castelló (ATREGI/2006/15/12).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5553

Data del DOGV
:   11-07-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/8876


Data del document
:   05-06-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alcora, l'
    * empresa privada
    * subministrament d'energia elèctrica

RESOLUCIÓ de 5 de juny de 2007, de la Direcció General d'Energia, per la qual s'atorga l'autorització administrativa i l'aprovació del projecte d'execució i l'annex a este, a l'empresa Atomizadas de Alcora, SA (Amizalsa), per a l'ampliació d'una central de cogeneració al terme municipal de l'Alcora, província de Castelló (ATREGI/2006/15/12). [2007/8876]  
Vist l'expedient amb referència ATREGI/2006/15/12, incoat pel Servici Territorial d'Energia de Castelló, a instància de l'empresa Atomizadas de Alcora, SA (Amizalsa), amb domicili als efectes de notificacions al camí Regatell, s/núm., 12339 l'Alcora, província de Castelló, relatiu a la sol·licitud de 20 de juny de 2006 i posterior modificació d'esta per mitjà de sol·licitud de 27 de setembre de 2006, sobre l'autorització administrativa i l'aprovació del projecte d'execució firmat per l'enginyer industrial Sr. Diego Llorens Rodríguez i visat per la demarcació de Castelló del Col·legi d'Enginyers Industrials de la Comunitat Valenciana amb data 13 de setembre de 2006, per a l'ampliació d'una central de cogeneració al camí Regatell, s/núm., al terme municipal de l'Alcora, província de Castelló.  
Vist que de conformitat amb el que preveu el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en el Decret 162/90, de 15 d'octubre, sobre impacte ambiental, es va sotmetre a informació pública la petició efectuada, i es van publicar els corresponents anuncis en el Butlletí Oficial de la Província de Castelló de 18 de novembre de 2006, i en el Diari Oficial de la Comunitat Valenciana de 26 d'abril de 2007.  
Segons consta en l'expedient remés no han sigut presentades al·legacions a la petició efectuada.  
Vist que per part del Servici Territorial d'Energia de Castelló i de conformitat amb el que establix el referit Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament de l'Alcora, únic afectat pel projecte, separata de la part d'este als efectes d'establir les oportunes condicions tècniques.  
En contestació a la mencionada petició l'Ajuntament referit va remetre informe en què manifesta que les actuacions que es descriuen en la documentació aportada no estan d'acord amb el que establix el vigent Pla General d'Ordenació Urbana per a eixa subzona quant a distàncies de les edificacions a alineacions de vial.  
Vist que traslladat a l'empresa peticionària el referit informe de l'Ajuntament de l'Alcora, va presentar en data 21 de desembre de 2006, davant del Servici Territorial d'Energia de Castelló, l'annex al projecte d'execució de l'ampliació d'instal·lació de cogeneració firmat per l'enginyer industrial Sr. Diego Llorens Rodríguez i visat per la demarcació de Castelló del Col·legi d'Enginyers Industrials de la Comunitat Valenciana amb data 20 de desembre de 2006, a fi d'ajustar les instal·lacions a les condicions de l'Ajuntament.  
Vist que remesa la separata corresponent de l'annex presentat a l'Ajuntament de l'Alcora, va contestar i va manifestar que la instal·lació projectada no interferix amb el vigent Pla General d'Ordenació Urbana, a més d'establir que no s'instal·larà cap fornícula, arqueta o qualsevol altre element que sobreïsca o invadisca el terreny natural, dins de la xarxa viària.  
Vist que amb data 20 de desembre de 2006, la secretària autonòmica de Territori i Medi Ambient, de la conselleria de Territori i Habitatge va dictar Declaració d'Impacte Ambiental, i va estimar acceptable, només als efectes ambientals el projecte de fàbrica d'argila atomitzada promogut per Atomizadas de Alcora, SA, al terme municipal de l'Alcora, en els termes que establix el projecte, l'Estudi d'Impacte Ambiental i la resta de documentació que consta en l'expedient, amb les condicions que en la part resolutiva d'esta autorització s'exposaran.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, ha informat favorablement esta.  
Vist que l'ampliació sol·licitada de la central d'Atomizadas de Alcora, SA (Amizalsa), està acollida al Règim Especial d'Instal·lacions de Producció d'Energia Elèctrica, segons Resolució d'esta Direcció General de 23 d'octubre de 2006, per mitjà de la qual es realitza la inscripció prèvia d'ampliació i número 2055/06, amb un nou grup de 5.161 kW, i es troba inclosa en el grup a.1.1 d'acord amb el que establix l'article 2n del Reial Decret 436/2004, de 12 de març (BOE 27.03.04).  
Vist que, d'acord amb la sol·licitud i el projecte presentat, la finalitat que es perseguix amb l'ampliació d'esta instal·lació és la de generació d'energia elèctrica i calor per a una fàbrica de terra atomitzada.  
Atés que la sol·licitud ha complit els tràmits establits en el Reial Decret 436/2004, de 12 de març, pel qual s'establix la metodologia per a l'actualització i la sistematització del règim jurídic i econòmic de l'activitat de producció d'energia elèctrica en règim especial i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre esta resolució de conformitat amb l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer. Atorgar l'autorització administrativa a l'empresa Atomizadas de Alcora, SA (Amizalsa), per a l'ampliació d'una central de cogeneració al camí Regatell s/núm., al terme municipal de l'Alcora, província de Castelló i les característiques principals del qual són les següents:  
- Un turbogenerador que utilitza com a combustible gas natural i amb potència elèctrica de 5.161 kW.  
- Conductes de recuperació de gasos de fuga de la turbina.  
- Pressupost: 2.010.000 euros.  
Esta autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon. Aprovar el projecte d'execució i annex a este, firmats per l'enginyer industrial Sr. Diego Llorens Rodríguez i visats per la demarcació de Castelló del Col·legi d'Enginyers Industrials de la Comunitat Valenciana amb dates 13 de setembre de 2006 i 20 de desembre de 2006, respectivament, i sotmetre'l a les condicions següents:  
1) Les obres hauran de realitzar-se d'acord amb el projecte presentat.  
2) El termini d'execució de l'obra serà de sis mesos des de la notificació d'esta resolució. Amb anterioritat a la finalització d'este termini l'empresa autoritzada podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
3) El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar inspeccions d'estos, en cas de considerar-ho convenient.  
4) El titular donarà compte de la terminació de les obres al Servici Territorial d'Energia de Castelló, a la qual s'acompanyarà un certificat tècnic de direcció i final d'obra subscrit per tècnic facultatiu competent, i en què acredita que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i visat pel col·legi oficial corresponent.  
5) L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
6) Condicions d'orde mediambiental arreplegades en la Declaració d'Impacte de 20 de desembre de 2006, de la secretària autonòmica de Territori i Medi Ambient, de la conselleria de Territori i Habitatge.  
1. En el Programa de Vigilància Ambiental, ha d'incloure's la realització de mesuraments periòdics tendents a comprovar el compliment dels nivells sonors establits i els límits d'emissió a l'atmosfera que s'establisquen i l'acreditació documental d'estos controls i autocontrols realitzats. Així mateix, s'haurà de procedir a la comprovació documental de l'adopció i l'execució de les mesures preventives i correctores proposades.  
2. S'haurà de respectar l'amplària legal del camí ramader camí Regatell.  
3. Les zones d'emmagatzemament de residus perillosos hauran de disposar d'arquetes d'arreplegada de vessaments i lixiviats estanques que impedisquen l'abocament a la xarxa de clavegueram i al sòl.  
4. Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental hauran de ser comunicats a l'òrgan competent en avaluació d'impacte ambiental que establirà, si procedix, l'aplicació de noves mesures correctores.  
5. D'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 5 de juny de 2007.- El director general d'Energia: Antonio Cejalvo Lapeña.